**Обавештење за чланове ДДШС за X стручни скуп од 9. – 11. новембра 2022**.

Поштоване колегинице и колеге,

према акционом плану рада У.О. „ДДШС“ за 2022. годину, десети стручни скуп у организацији Управног одбора биће одржан на Тари, у хотелу „Оморика“ од 9. – 11. новембра 2022. године.

На седници У.О. која је одржана 15. јуна о.г. донета је одлука да смештајни пакет (два пуна пансиона у двокреветној класик соби са боравишном таксом, доплатом за свечану вечеру и пиће на свечаној вечери, са кафе паузама и надокнадом техничком организатору) износи 13430 динара, а котизација за чланове који плаћају чланарину буде 6000 динара, а за оне који не плаћају чланарину буде 10000 динара. Ценовник свих типова соба доступан је https://rubiconpremium.rs/x-strucni-skup-ddss/

**Пред резервација и резервација смештаја:**

Од 01. јула до 31. августа 2022.г. врши се упит за пред резервацију смештаја путем линка <https://rubiconpremium.rs/x-strucni-skup-ddss/> на који се путем емаила добија статус пред резервације.

- Пред резервација важи до истека рока за уплату-резервацију смештаја - до 24.09.2022.

Након истека важења рока пред резервације (до 24.09). могуће је упутити нову пред резервацију.

- Уз уплату смештаја уплаћује се истовремено и котизација, а у он лине попуњавању

пред- резервације назначити да ли је потребна одвојена или заједничка фактура.

- Редослед додељивања соба врши се по редоследу слања пред резервације.

- Прво се попуњавају собе у хотелу Оморика, а након тога се попуњавају собе у хотелу Јавор.

- Додатна питања и захтеви се шаљу на емаил [kongresi@rubicontravel.rs](mailto:kongresi@rubicontravel.rs)

или позивом на тел.бр. 060 4141590 (Милица Дамјановић)

Молимо све чланове заинтересоване за учешће на овом стручном скупу на коме ће бити одржана и Осма редовна и пета изборна Скупштина ДДШС, да због ограниченог броја смештајних места, у назначеним роковима добију пред резервацију и изврше уплату смештаја и котизације за овај скуп.

Програм стручног скупа биће акредитован и дефинисан до почетка септембра и први дан скупа обухватиће Осму редовну и пету изборну Скупштину ДДШС, а другог и трећег дана ће бити анализа проблема нашег образовно-васпитног система са предлозима за његово унапређење, о чему ће говорити директори вртића и школа, као и теме које доприносе унапређењу рада директора образовно-васпитних установа.

Молимо све чланове да за сва питања и предлоге контактирају своје представнике у Управном одбору.

У Београду, 21. јун 2022. Председник Скупштине ДДШС

Дејан Недић, професор

Председник Управног одбора ДДШС

Иван Ружичић, професор